રાજકીય પ્રભુત્વવર્ગ તેને કંઈક એ રીતે જુએ છે કે, ભારતની આર્થિક સ્થિરતા પાકિસ્તાનના મામલામાં તેના વિકલ્પો મર્યાદિત કરી દે છે. તેઓ વિચારે છે કે ભારત-પાકિસ્તાન સંકટ રોકાણકારોમાં ડર પેદા કરશે અને વૈશ્વિક અર્થવ્યવસ્થામાં ભારત વેરવિખેર થઈ જશે. એકબીજા પર નિર્ભરતાના આ જમાનામાં આ અનુમાન સહજ જ્ઞાનમાંથી પેદા થયેલું લાગે છે, પરંતુ હકીકતમાં તે તેમના નકારને યોગ્ય ઠેરવવા માટે ઘડવામાં આવ્યું છે. બે ખર્વ ડૉલરની ભારતીય અર્થવ્યવસ્થાની પોતાની મજબૂતી છે અને તે અસ્થિરતા જેવા સંકટમાંથી પાર ઊતરી શકે છે. તો પણ ભારતીય અર્થવ્યવસ્થાને પાકિસ્તાન નીતિ જોઈએ. આ વિચારનું બીજું સ્વરૃપ એ છે કે સરહદ પારનો આતંકવાદ દેશની વ્યૂહાત્મક વિચારસરણી પર ખોટી અસર પાડે છે. એટલે જ પાકિસ્તાનની આ બિનપરંપરાગત લડાઈ વિરુદ્ધ વિશ્વાસપૂર્વકની રણનીતિની જગ્યાએ ભારતીય સુરક્ષા તંત્રમાં એક ઢીલું વલણ જોવા મળે છે.